Diari Oficial de la Generalitat Valenciana


Sumari del DOGV 4948, del 17-02-2005 (2005/1143)

Informació pública del programa per al desenvolupament de l'actuació integrada, projecte d'urbanització i projecte de reparcel·lació forçosa de la unitat d'execució 2 industrial magatzems, del sòl urbanitzable.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4948

Data del DOGV
:   17-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1143


Organisme emissor
:   Ajuntament de l'Alqueria de la Comtessa

Tipus de document
:   Anunci

Informació pública del programa per al desenvolupament de l'actuació integrada, projecte d'urbanització i projecte de reparcel·lació forçosa de la unitat d'execució 2 industrial magatzems, del sòl urbanitzable. [2005/A1143]
  
Mitjançant un acord del Ple de l'Ajuntament de 25 de novembre de 2004, s'han sotmés als tràmits d'informació pública i d'audiència a les persones interessades, durant el termini de 20 dies, el programa per al desenvolupament de la unitat d'execució 2 industrial magatzems, del sòl urbanitzable, amb ordenació detallada del municipi i els projectes d'urbanització i de reparcel·lació forçosa complementaris, redactats d'ofici per l'Ajuntament i que tenen les dades rellevants que es diuen tot seguit:
  
- Sector situat al costat de la unitat d'execució Hort de Lloret.
  
- Superfície de la unitat d'execució i àrea de repartiment: 47.199 metres quadrats.
  
- Aprofitament tipus àrea de repartiment i sector: 0,600.
  
- Ús dominant: industrial magatzems i serveis.
  
- Pressupost licitació obres urbanització: 1.023.931,73 euros.
  
La gestió es preveu directa, sense perjudici que el seu desenvolupament s'efectue mitjançant gestió indirecta si pertoca i, durant els esmentats períodes, els projectes podran ser objecte de pública consulta a l'Ajuntament, podent-s'hi presentar al·legacions i unes altres alternatives tècniques, i serà possible la pròrroga per 20 dies addicionals si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial i en presta caució; també podran presentar-se proposicions juridicoeconòmiques durant els cinc dies següents al venciment del tràmit d'informació pública, sense perjudici de considerar com a presentada la proposta per l'Ajuntament. L'acte d'obertura de pliques s'efectuarà, si pertoca, a les 12.00 hores del següent dia hàbil a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se unint les seues proposicions. Així mateix, el projecte de reparcel·lació podrà ser examinat i ser objecte d'al·legacions i les persones interessades podran efectuar els requeriments a què fan referència els articles 69 i 70 de la Llei 6/1994, de la Generalitat Valenciana, Reguladora de l'Activitat Urbanística, en relació amb les valoracions de drets, condominis i altres.